L 280/36
LT
Europos Sąjungos oficialusis leidinys
2022 10 28
(19)
„kovo 13 d.
Madeiros regioninės valdžios nutarimu Nr. 101/2020“ ir „balandžio 22 d.
Madeiros regioninės Vyriausybės viceprezidento ir Socialinės įtraukties ir pilietybės regioninio sekretoriato potvarkiu Nr. 133-B/2020“ nustatyta keletas regioninių su užimtumu susijusių priemonių Madeiros autonominiame regione.
Šios priemonės aprašytos Įgyvendinimo sprendimo (ES) 2020/1354 3 straipsnio k punkte.
Konkrečiomis priemonėmis, įskaitant nacionalines schemas papildančias regionines priemones, visų pirma taikomas trumpalaikiam darbui, paramą savarankiškai dirbantiems asmenims ir įmonėms jų verslo veiklai atnaujinti, buvo siekiama išsaugoti darbo vietas Madeiroje COVID-19 protrūkio metu.
Parama pagal šias priemones buvo teikiama su sąlyga, kad įmonės išsaugos darbo sutartis ir tęs savo verslo veiklą;
(20)
„gruodžio 31 d.
Įstatymo Nr. 75-B/2020“ 156 straipsnyje, taikant jo 2 dalies c–f punktuose nustatytas sąlygas, išsamiau patikslintame „sausio 25 d.
Vyriausybės potvarkiu Nr.
19-A/2021“ ir išplėstame „lapkričio 27 d.
Įstatyminio dekreto Nr. 104/2021“ 12 straipsniu, nustatyta ypatingoji paramos schema savarankiškai dirbantiems asmenims, darbuotojams, neturintiems galimybės naudotis kitais socialinės apsaugos mechanizmais, ir vadovams, kurių pajamas ypač paveikė COVID-19 pandemija.
Ši priemonė aprašyta Įgyvendinimo sprendimo (ES) 2020/ 1354 3 straipsnio r punkte.
Savarankiškai dirbantiems asmenims pagal priemonę buvo skiriama išmoka, lygi dviem trečdaliams darbuotojų mėnesinių pajamų sumažėjimo, taikant 501,16 EUR viršutinę ribą.
Reikalavimus atitinkantys savarankiškai dirbantys asmenys buvo asmenys, kurių pajamos nuo 2020 m. kovo mėn. iki gruodžio mėn., palyginti su 2019 m., sumažėjo bent 40 %.
Darbuotojams, neturintiems galimybės naudotis kitais socialinės apsaugos mechanizmais, pagal priemonę buvo teikiama: i) darbuotojams – išmoka, lygi mėnesinės pamatinės vertės (501,16 EUR) ir vidutinio mėnesinio darbo užmokesčio vienam suaugusiam asmeniui atitinkamame namų ūkyje skirtumui, ir ii) savarankiškai dirbantiems asmenims – išmoka, lygi dviem trečdaliams darbuotojų mėnesinių pajamų sumažėjimo, taikant viršutinę 501,16 EUR ribą.
Vadovams pagal priemonę buvo teikiama išmoka, lygi jų orientacinėms vidutinėms mėnesinėms pajamoms, kai jos buvo 1,5 karto mažesnės už Portugalijos socialinės paramos indeksą („Indexante dos Apoios Sociais“, IAS, 2021 m. – 438,81 EUR), arba dviem trečdaliams jų orientacinių vidutinių mėnesinių pajamų, kai jos buvo lygios tam indeksui arba jį viršijo.
Reikalavimus atitinkantys vadovai buvo asmenys, kurių verslo veikla 30 dienų laikotarpiu iki paramos prašymo pateikimo buvo laikinai sustabdyta dėl COVID-19 pandemijos arba kurie neteko bent 40 % pajamų, palyginti su tuo pačiu praėjusių metų mėnesiu arba dviejų mėnesių prieš tą laikotarpį vidurkiu.
Visais atvejais išmokos apatinė riba sudarė 50 EUR, tačiau padidinta iki 50 % stebėto mėnesinių pajamų sumažėjimo, kai sumažėjimas siekė nuo 50 % iki 100 % Portugalijos socialinės paramos indekso, arba 50 % Portugalijos socialinės paramos indekso, kai pajamų sumažėjimas viršijo tą indeksą;
(21)
„birželio 6 d.
Ministrų Tarybos rezoliucijos Nr.
41/2020 priedo“ 2.5.1 punkte, išsamiau patikslintame „rugpjūčio 3 d.
Vyriausybės potvarkio Nr. 180/2020“ 10–12 straipsniais ir išplėstame „vasario 15 d.
Vyriausybės potvarkio Nr.
37-A/2021 priedo“ 5–7 straipsniu, nustatyta socialinės paramos schema menininkams, autoriams, technikams ir kitiems meno srities profesionalams.
Ši priemonė aprašyta Įgyvendinimo sprendimo (ES) 2020/1354 3 straipsnio s punkte.
Pagal priemonę buvo numatyta mėnesinė išmoka, lygi Portugalijos socialinės paramos indeksui („Indexante dos Apoios Sociais“, IAS, 2021 m. – 438,81 EUR);
(22)
Portugalija toliau pratęsė arba iš dalies pakeitė kelias su sveikata susijusias priemones, skirtas kovai su COVID-19 protrūkiu.
Tai visų pirma susiję su 23–27 konstatuojamosiose dalyse išdėstytomis priemonėmis;
(23)
„gegužės 6 d.
Standartu Nr.
012/2020“ su pakeitimais, padarytais 2020 m. gegužės 14 d., ir „birželio 10 d.
Standartu Nr. 013/2020“ su pakeitimais, padarytais 2020 m. birželio 23 d., kuriuos abu paskelbė Portugalijos generalinis sveikatos direktoratas, ir „kovo 13 d.
Įstatyminiu dekretu Nr.
10-A/2020“ sudarytos sąlygos pirkti asmenines apsaugos priemones, skirtas naudoti darbo vietoje, visų pirma valstybinėse ligoninėse, šakinėse ministerijose, savivaldybėse ir Azorų bei Madeiros autonominiuose regionuose.
Ši priemonė aprašyta Įgyvendinimo sprendimo (ES) 2020/1354 3 straipsnio n punkte;
(24)
„kovo 13 d.
Įstatyminiu dekretu Nr.
10-A/2020“ pradėta higienos mokyklose kampanija, kuria siekiama užtikrinti saugų dėstytojų, kitų darbuotojų ir mokinių grįžimą į darbą ar mokslą.
Ši priemonė aprašyta Įgyvendinimo sprendimo (ES) 2020/1354 3 straipsnio o punkte;